ĮSAKYMAS

DĖL PROJEKTO NR. 10-013-P-0001/035 „ANKSTYVOJO UGDYMO UŽTIKRINIMAS VAIKAMS IŠ SOCIALINĘ RIZIKĄ PATIRIANČIŲ ŠEIMŲ“ LĖŠŲ PASKIRSTYMO

2025 m. liepos 10 d. Nr. DĮV-383

Šilalė

 Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, 2021–2023 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-01-04 „Užtikrinti visiems prieinamą ankstyvąjį ugdymą“ projekto „Ankstyvojo ugdymo užtikrinimas vaikams iš socialinę riziką patiriančių šeimų“ 2024 m. birželio 28 d. jungtinės veiklos sutartimi Nr. 10-013-P-0001/035, pasirašyta tarp Europos socialinio fondo agentūros ir Šilalės rajono savivaldybės administracijos,

1. P a s k i r s t a u projekto „Ankstyvojo ugdymo užtikrinimo vaikams iš socialinę riziką patiriančių šeimų“ (toliau ‒ Projektas) lėšas 6853,64 Eur (šešis tūkstančius aštuonis šimtus penkiasdešimt tris Eur šešiasdešimt keturis ct) 2024 m. rugsėjo mėnesiui taip:

|  |  |  |  |  |  |
| --- | --- | --- | --- | --- | --- |
| Eil. Nr. | Įstaigos pavadinimas | Vaikų dalyvaujančių ikimokykliniame/ privalomame ikimokykliniame/ priešmokykliniame ugdyme, skaičius | Fiksuoto įkainio kodas | Fiksuoto įkainio dydis | Fiksuoto įkainio suma pervedama įstaigai |
| 1. | Šilalės r. Laukuvos Norberto Vėliaus gimnazija | 1 | FĮ-49-06-02 | 62,77 | 62,77 |
| 2. | Šilalės r. Kaltinėnų Aleksandro Stulginskio gimnazija | 1 | FĮ-49-06-02 | 62,77 | 62,77 |
| 1 | FĮ-49-02-02 | 364,41 | 364,41 |
|  3. | Šilalės r. Kvėdarnos Kazimiero Jauniaus gimnazija | 3 | FĮ-49-02-02 | 364,41 |  1093,23 |
|  4. | Šilalės Dariaus ir Girėno progimnazija  | 3 | FĮ-49-06-02 | 62,77 | 188,31 |
| 1 | FĮ-49-02-02 | 364,41 |  364,41 |
| 1 | FĮ-49-04-02 | 24,20 |  24,20 |
| 5. | Šilalės r. Pajūrio Stanislovo Biržiškio gimnazija | 2 | FĮ-49-02-02 | 364,41 |  728,82 |
| 1 | FĮ-49-04-02 | 24,20 |  24,20 |
| 6. | Šilalės lopšelis-darželis ,,Žiogelis“ | 7 | FĮ-49-02-02 | 364,41 |  2550,87 |
| 3 | FĮ-49-04-02 | 24,20 |  72,60 |
| 7. | Šilalės r. Kvėdarnos darželis ,,Saulutė“ | 3 |  FĮ-49-02-02 | 364,41 |  1093,23 |
| 1 |  FĮ-49-04-02 | 24,20 |  24,20 |
| 8. | Šilalės rajono savivaldybės administracija | Projekto netiesioginės išlaidos | 199,62 |
| Iš viso: | 6853,64 |

 2. Į p a r e į g o j u 1 punkte nurodytų ugdymo įstaigų vadovus užtikrinti:

 2.1 gautų lėšų naudojimą vaikų, iš socialinę riziką patiriančių šeimų (pagal Švietimo, kultūros ir sporto skyriaus informaciją), poreikiams: individualioms ugdymo priemonėms, reikalingoms ugdymo programai įgyvendinti (pvz., pratybų sąsiuviniai, skaičiuotuvai, rašymo, braižymo, piešimo ir kitos vaiko individualiai, naudojamos mokymosi priemonės), sportinei aprangai, avalynei, drabužiams ir kitiems būtiniems vaikui ugdyti reikmenims, kuriais vaikai neaprūpinami Lietuvos Respublikos švietimo įstatymo ir kitų teisės aktų nustatyta tvarka), kultūros ir neformaliojo švietimo paslaugoms, papildomoms mokymo išlaidoms ugdymui ir švietimo pagalbai (ugdymo lėšos), Šilalės rajono savivaldybės tarybos reglamentuotam vaikų išlaikymo mokesčiui už ugdymo sąlygas ir mokesčiui už maitinimą (išskyrus atvejus, kai skiriamas nemokamas maitinimas pagal Lietuvos Respublikos socialinės paramos mokiniams įstatymą) vaiko vežimo ir lydinčio asmens darbo užmokesčio išlaidoms.

 2.2. tinkamą Projekto finansinės apskaitos atskyrimą nuo bendros finansinės apskaitos (su Projektu susiję finansinės apskaitos įrašai turi būti lengvai atskiriami nuo kitų operacijų arba kitų vykdomų projektų operacijų,);

 2.3. tinkamą informacijos, dokumentų parengimą bei pateikimą Projekto įgyvendinimą kontroliuojančioms ir administruojančioms institucijoms, privalomų pateikti dokumentų sąrašo pateikimo periodiškumą ar pagal konkrečius terminus;

 2.4. teisingą ir teisėtą lėšų paskirstymą ir panaudojimą, kad Projekto išlaidos, kurios apmokamos iš valstybės ir savivaldybių biudžeto lėšų kitų teisės aktų nustatyta tvarka, nebūtų kompensuojamos Projekto lėšomis;

 2.5. tinkamą išlaidų dokumentavimą, visos įgyvendinant Projektą patirtos išlaidos turi būti pagrįstos tinkamų finansuoti išlaidų patvirtinimo dokumentais, užtikrintas jų atsekamumas;

 2.6. grąžinimą pripažintų netinkamomis finansuoti ar nepanaudotų Projekto lėšų į Šilalės rajono savivaldybės administracijos Biudžeto ir strateginio planavimo skyriaus nurodytą sąskaitą per nurodytą terminą.

 3. N u s t a t a u, kad:

 3.1. įstaigoms yra kompensuojamos tik dokumentais pagrįstos išlaidos, kurios buvo faktiškai patirtos Projekto įgyvendinimo laikotarpiu, t. y. nuo Projekto veiklų įgyvendinimo pradžios iki Projekto veiklų vykdymo pabaigos. Patirtos išlaidos turi būti įtrauktos į finansinę apskaitą, vadovaujantis Lietuvos Respublikos teisės aktų reikalavimais;

 3.2. įstaiga, pasibaigus ketvirčiui, ne vėliau kaip iki kito mėnesio 7 dienos Biudžeto ir strateginio planavimo skyriui pateikia Biudžeto išlaidų sąmatos vykdymo ataskaitą (forma Nr. 2), patvirtintą Šilalės rajono savivaldybės mero 2025 m. balandžio 2 d. potvarkio Nr. T3-127 ,,Dėl Šilalės rajono savivaldybės asignavimų valdytojų metinių biudžeto vykdymo ataskaitų rinkinio ir tarpinių biudžeto vykdymo ataskaitų rinkinio sudarymo taisyklių patvirtinimo“ 1 priedu.

 3.3. gautos ir nepanaudotos lėšas grąžinamos į savivaldybės iždą iki 2025 m. gruodžio 23 d.

 4. N u r o d a u šį įsakymą paskelbti Šilalės rajono savivaldybės interneto svetainėje.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo šio įsakymo įteikimo suinteresuotam asmeniui dienos.

|  |  |  |
| --- | --- | --- |
| Administracijos direktorius |  | Andrius Jančauskas |